贈子瞻  其三
作者：徐積
朝代：宋

paragraphs: 昔者益州牧，意欲見杜微。
不能以身往，使人輿致之。
雖用爲諫議，待士禮已非。
而况君房輩，端坐呼子陵。
子陵胸中氣，直與青雲平。
豈肯爲人屈，彼亦徒驕矜。
孰如揚州牧，自處遜與恭。
德不矜其盛，事不矜其功。
南郭已三顧，迂身爲衰翁。
以手書所問，視面歎厥容。
移時能立語，避乘乃鞠躬。
不知古之人，幾人能如公。